இதனிடையே, 55 வயதாகிய ஸ்பேட், திடிரென்று வீட்டில் தூக்கிட்டு தற்கொலைசெய்துகொண்ட சம்பவம், அவரின் குடும்பத்தாரை பெரும் சோகத்தில் ஆழ்த்தியுள்ளது. ஜூன் 5-ம் நாள் காலை, நியூயார்க்கின் மான்ஹாட்டன் பகுதியிலுள்ள ஸ்பேடின் வீட்டுக்குச் சென்ற பணிப்பெண்ணால், ஸ்பேடின் மரணம் அறியப்பட்டது. பிறகு, விரைந்து வந்த போலீஸ் வீட்டை சோதனை செய்ததில், கேட் தன் கைப்பட எழுதிய கடிதம் ஒன்று கிடைத்தது. அந்தக் கடிதத்தைப் பற்றி தகவல் தெரிவிக்க போலீஸ் மறுத்துவிட்டது. ``நாங்கள் கேட்டை மிகவும் நேசித்தோம். இப்போது, நாங்கள் அனைவரும் அவரில்லாமல் தவிக்கிறோம். எனவே, எங்களின் உணர்வுகளுக்கு மதிப்பளிக்க வேண்டும் என்று கேட்டுக்கொள்கிறோம்' என்று அவரது குடும்பத்தார் பத்திரிகையாளர்களிடம் தெரிவித்தனர்.